7. sz melléklet – COVID-19 eljárásrend 2020. június 11.

**Kontaktuskutatás során az expozíció kockázatának meghatározása**

### Magas kockázatú expozíció (szoros kapcsolat):

* A COVID-19 fertőzöttel egy háztartásban élő személy;
* A COVID-19 fertőzöttel közvetlen fizikai kapcsolatba került személy (pl. kézfogás útján);
* A védőeszköz alkalmazása nélkül a COVID-19 beteg fertőző váladékával érintkezett személy (pl. ráköhögtek vagy szabad kézzel ért használt papír zsebkendőhöz);
* A COVID-19 fertőzöttel személyes kapcsolatba került személy (2 méteren belüli távolság és 15 percnél hosszabb idő);
* A COVID-19 fertőzöttel zárt légtérben együtt tartózkodott személy (2 méteren belüli távolság és 15 percnél hosszabb idő) [pl. iskolai osztályterem, irodai megbeszélés, kórházi váróterem);
* Az előírt egyéni védőeszköz alkalmazása nélkül vagy potenciálisan sérült védőeszköz alkalmazása mellett a COVID-19 beteg közvetlen ellátásában/gondozásában részt vett egészségügyi, vagy ugyanezen módon a COVID-19 beteg mintáit kezelt laboratóriumi dolgozó;
* A repülőúton:
	+ a COVID-19 fertőzöttől bármely irányban 2 ülésnyi távolságban ült személy,
	+ a COVID-19 beteg ápolásában részt vett útitárs vagy személyzet,
	+ a repülőgép személyzeteként a COVID-19 beteg ülőhelyének szektorában szolgálatot ellátott személy.
	+ Amennyiben a tünetek súlyossága vagy a COVID-19 beteg mozgása indokolja, a repülőgép nagyobb területén vagy akár egészén utazókra kiterjeszthető a szoros kapcsolat fogalma.

### Alacsony kockázatú expozíció (alkalomszerű, rövid, eseti kapcsolat):

* A COVID-19 fertőzöttel 15 percnél rövidebb ideig vagy 2 méteres távolságon kívül zárt légtérben együtt tartózkodó személy;
* A COVID-19 fertőzöttel 15 percnél rövidebb ideig vagy 2 méteres távolságon kívül személyes kapcsolatba került személy;
* A COVID-19 fertőzöttel bármilyen közlekedési eszközön együtt utazott személy.